OzLabs/hebrew-wiki-articles huggingface dataset:
מייסי פיטרס

מייזי האנה פיטרס (באנגלית: Maisie Hannah Peters<ref name="ISWC"/>; נולדה ב-28 במאי 2000) היא זמרת ופזמונאית אנגלייה. היא זכתה לפופולריות ביוטיוב, הוחתמה בחברת התקליטים אטלנטיק רקורדס והוציאה את מיני-אלבום הבכורה שלה, Dressed Too Nice for a Jacket (2018). לאחר מכן, הוציאה את המיני-אלבום השני שלה, It's Your Bed Babe, It's Your Funeral (2019). לאחר שזכתה להצלחה נוספת, הוחתמה בחברת התקליטים ג'ינג'רברד מאן של הזמר אד שירן.

ב-27 באוגוסט 2021, יצא לאור אלבום הבכורה שלה, You Signed Up for This.<ref name="Clash"></ref>

== קריירה ==
בשנת 2017 הוציאה פיטרס את סינגל הבכורה שלה "Place We Were Made" (אוגוסט 2017) ו-"Birthday" (נובמבר 2017). בשנת 2018, חתמה על חוזה הקלטות עם חברת התקליטים אטלנטיק רקורדס. לאחר מכן, הוציאה את הסינגל, "Worst of You". כעבור כמה חודשים היא הוציאה את הסינגל, "Best I'll Ever Sing".

ב-1 בנובמבר 2018, הוציאה את מיני-אלבום הבכורה שלה, Dressed Too Nice for a Jacket.<ref name="atwoodmagazine"></ref><ref name="mtv"></ref><ref name="theirishtimes"></ref>

בשנת 2019, הוציאה פיטרס את הסינגלים, "Stay Young", ו-"Favorite Ex" ו-"Feels Like This" אשר הופיעו בתוכנית "אי האהבה" , של רשות השידור "ITV". באוקטובר 2019, יצא לאור המיני-אלבום השני שלה, It's Your Babe Bed, It's Your Funeral.<ref name="thegryphon"></ref>

ב-7 בפברואר 2020, נכלל השיר "Smile" בפסקול, Birds of Prey: The Album, של הסרט "ציפורי הטרף: והארלי קווין המהממת", שיצא על ידי חברת התקליטים אטלנטיק רקורדס.<ref></ref> באותו החודש הוכרז כי פיטרס תשמש כמופע חימום באירופה בסיבוב הופעות של הזמר נייל הורן, "Nice to Meet Ya Tour".<ref></ref>

באפריל 2020, היא הקימה מועדון ספרים מקוון המכונה "MP Book Club".<ref></ref> הספר הראשון יצא בחודש מאי 2020 ונקרא Exciting Times מאת נאואיס דולן.

במאי 2021, הוכרז כי פיטרס כתבה את הפסקול החדש של הסדרה Trying, המשודרת באפל TV פלוס.<ref></ref> הפסקול כולל את השירים המקוריים מהעונה השנייה של הסדרה שכתבה וביצעה פיטרס בעצמה. לאחר מספר ימים, יצא לאור הסינגל "Funeral", מתוך הפסקול בהשתתפות הזמר הבריטי ג'יימס ביי.<ref></ref>

ב-15 ביוני, הוכרז כי פיטרס הוחתמה בחברת התקליטים ג'ינג'רברד מאן של הזמר הבריטי אד שירן.<ref></ref> <ref></ref><ref></ref> במקביל להכרזה, הודיעה פיטרס על צאת אלבום הבכורה שלה, You Signed Up for This, שיצא לאור ב-27 באוגוסט 2021.<ref name="Clash"/>

== דיסקוגרפיה ==
===אלבומי אולפן===
* 2021: You Signed Up for This
* 2023: The Good Witch

=== מיני-אלבומים ===
* 2018: Dressed Too Nice for a Jacket
* 2019: It's Your Bed Babe, It's Your Funeral

===אלבומי פסקול===
* 2021: Trying: Season 2 (Apple TV+ Original Series Soundtrack)

== קישורים חיצוניים ==

* 

==הערות שוליים==

קטגוריה:זמרות פופ
קטגוריה:זמרות פופ בריטיות
קטגוריה:זמרות-יוצרות בריטיות
קטגוריה:אמניות אטלנטיק רקורדס
קטגוריה:בריטים שנולדו ב-2000
Second Time

Second Time הוא אלבום אולפן/מהדורה מחודשת של הזמרת הישראלית מאיה, כמו גם אלבום רשמי של המפיק מוזיקלי הישראלי עופר ניסים.<ref name=":1"></ref> הוא יצא לאור ב-12 בספטמבר 2006, בהוצאת חברת התקליטים סטאר 69 רקורדס.<ref name=":1" /> הוא כולל את להיטי המועדונים "Alone", "First Time" ו-"Be My Boyfriend" שזכו להשמעות רבות בפלטפורמות הסטרימינג השונות.<ref name=":1" /> Second Time הוא מעין מהדורה מחודשת של אלבום הבכורה של מאיה וניסים, First Time, שיצא לאור בשנת 2005 וזכה להצלחה גם כן.<ref></ref>

אף על פי שיצא בשנת 2006, נחשב Second Time לאחד מהאלבומים הישראליים המושמעים ביותר בכל הזמנים בספוטיפיי, עם סך מצטבר של למעלה מ-15 מיליון השמעות.<ref name=":1" /> השיר "First Time" (שיר הנושא של האלבום) נחשב לאחד מ-35 השירים הישראליים המושמעים ביותר בכל הזמנים בספוטיפיי.<ref name=":1" />

== רקע והצלחה ==
בשנת 2005 ראה אור אלבומו הבין-לאומי הראשון של עופר ניסים, First Time, וזאת במקביל לשני אלבומים בישראל: גרסה מקומית ל-First Time ו-The Remixes, אלבום רמיקס שהפיק ניסים ללהיטים של זמרים שונים.<ref></ref> עם מאיה הפיק מספר להיטים, בהם "Summer Night City", "Alone", "Perfect Love", "Rain", "Heart Breaking והשיר "כל העולם". לאור הצלחת First Time, יצא בשנת 2006 האלבום Second Time אשר כלל רמיקסים ושני שירים חדשים: "On My Own" והלהיט "Be My Boyfriend".<ref name=":1" />

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2006
קטגוריה:אלבומי עופר ניסים
קטגוריה:אלבומי מאיה סימנטוב
קטגוריה:אלבומי הוצאה מחודשת
קטגוריה:אלבומים משותפים
קטגוריה:אלבומים באנגלית
You Signed Up for This

You Signed Up for This הוא אלבום הבכורה של הזמרת-יוצרת הבריטית מייסי פיטרס. האלבום יצא לאור ב-27 באוגוסט 2021, על ידי חברת התקליטים ג'ינג'רברד מאן רקורדס. מתוך האלבום יצאו שלושה סינגלים.<ref></ref>

== רקע והוצאה ==
פיטרס החלה את קריירת המוזיקה שלה כשהחלה להעלות ליוטיוב שירים מקוריים משלה בשנת 2015. לאחר מכן הוציאה את מיני-אלבום הבכורה שלה, Dressed Too Nice for a Jacket (2018), ואת המיני-אלבום השני שלה, It's Your Bed Babe, It's Your Funeral (2019), על ידי חברת התקליטים אטלנטיק רקורדס.<ref name="mtv"></ref><ref name="theirishtimes"></ref><ref name="thegryphon"></ref>

בקיץ 2020, פיטרס החלה לעבוד על אלבום הבכורה שלה כאשר עברה להתגורר בקוטג' בו החלה לכתוב. "Psycho" היה השיר האחרון שהוקלט לאלבום.<ref></ref>

ב-15 ביוני 20221, הכריזה פיטרס על צאת אלבום הבכורה שלה, You Signed Up for This, שיצא לאור ב-27 באוגוסט. באותו היום, הודיעה שחתמה על חוזה עם חברת התקליטים של הזמר אד שירן הנקראת: ג'ינג'רברד מאן רקורדס,<ref></ref> בהצהרה אמרה פיטרס כי "חתימה עם ג'ינג'רברד היא חלום שהתגשם" לאחר ש"גדלה בהאזנה רציפה לאד שירן".<ref></ref>

== סינגלים וקידום ==
"John Hughes Movie", יצא לאור כסינגל המוביל מן האלבום ב-26 בפברואר 2021. פיטרס אמרה כי היא לקחה השראה לשיר מסרטיו של ג'ון יוז.<ref></ref> פיטרס הזכירה את "יפה בוורוד" ו"בת 16 הייתי" כסרטים הראשיים של יוז מהם לקחה השראה עבור האלבום, You Signed Up for This.<ref></ref>

"Psycho", יצא לאור כסינגל השני יחד עם ההכרזה הרשמית על צאת האלבום, ב-2 ביולי 2021.<ref></ref> "Psycho" הוא אחד משלושת השירים שפיטרס כתבה יחד עם שירן.<ref></ref><ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|27 באוגוסט 2021
|תקליט • הורדה דיגיטלית • סטרימינג
|ג'ינג'רברד מאן רקורדס
|<ref name="AppleMusic"></ref>
|-
|}

==קישורים חיצוניים==

==הערות שוליים==

קטגוריה:אלבומי בכורה מ-2021
קטגוריה:אלבומים באנגלית
First Time (אלבום)

First Time הוא אלבום הבכורה של הזמרת הישראלית מאיה, כמו גם אלבום רשמי של המפיק מוזיקלי הישראלי עופר ניסים.<ref name=":0"></ref> הוא יצא לאור ב-1 בדצמבר 2005, בהוצאת חברת התקליטים IMP רקורדס.<ref name=":1"></ref> הוא כולל את להיטי המועדונים "Heart Breaking", "Rain" ו-"Perfect Love" שזכו להשמעות רבות בפלטפורמות הסטרימינג השונות.<ref name=":0" />

אף על פי שיצא בשנת 2005, נחשב First Time לאחד מהאלבומים הישראליים המושמעים ביותר בכל הזמנים בספוטיפיי, עם סך מצטבר של למעלה מ-10 מיליון השמעות.<ref name=":0" /> השיר "First Time" (שיר הנושא של האלבום) נחשב לאחד מ-35 השירים הישראליים המושמעים ביותר בכל הזמנים בספוטיפיי.<ref name=":1" /> גם "Alone" זכה להצלחה כאשר צבר למעלה מ-1.9 מיליון השמעות.<ref name=":0" />

במהדורה הבין-לאומית שלו, ניסים עצמו מוצג בעטיפה ללא אזכור מסוים של מאיה.<ref></ref>

== רקע והצלחה ==
בשנת 2005 ראה אור אלבומם הבין-לאומי הראשון של מאיה ועופר ניסים, First Time, וזאת במקביל לשני אלבומים בישראל: גרסה מקומית ל-First Time ו-The Remixes, אלבום רמיקס שהפיק ניסים ללהיטים של זמרים שונים.<ref></ref> עם סימנטוב הפיק מספר להיטים, בהם "Summer Night City", "Alone", "Perfect Love", "Rain", "Heart Breaking והשיר "כל העולם". לאור הצלחת First Time, יצא בשנת 2006 האלבום Second Time אשר כלל רמיקסים ושני שירים חדשים: "On My Own" והלהיט "Be My Boyfriend".<ref name=":1" />

בזכות שני האלבומים First Time ו-Second Time זכו סימנטוב וניסים להצלחה בין-לאומית, מה שהוביל אותם להוציא אלבום שלישי בשנת 2010, Over You.<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2005
קטגוריה:אלבומי בכורה מ-2005
קטגוריה:אלבומי עופר ניסים
קטגוריה:אלבומי מאיה סימנטוב
קטגוריה:אלבומים משותפים
קטגוריה:אלבומים באנגלית
קטגוריה:אלבומים בעברית
קטגוריה:אלבומי חברת IMP רקורדס
אזקיאל קבזה דה בקה

אזקיאל קבזה דה בקה (; 1 בנובמבר 1864 – 18 בפברואר 1917) היה פוליטיקאי אמריקאי, שכיהן כמושל השני של מדינת ניו מקסיקו. בקה היה ההיספני ויליד ניו מקסיקו הראשון בתפקיד. בקה הוא צאצא של המתיישבים הספרדים בארצות הברית.

== שנותיו הראשונות ==
בקה נולדה בעיר לאס וגאס, טריטוריית ניו מקסיקו, ב-1 בנובמבר 1864. בצעירותו, למד במכללה הישועית המקומית, כיום אוניברסיטת ריג'יס. במרוצת השנים עבד בקה במסילות ברזל בעיר הולדתו. ב-14 בדצמבר 1889 נישא באקה למרגריטה, ובשנת 1891, החל לעבוד במקומון הספרדי La Voz del Pueblo, שם הכיר את אנטוניו לוסרו, שלימים מונה למזכיר המדינה הראשון של ניו מקסיקו.

== קריירה פוליטית ==
בשנת 1900, הפך בקה לפעיל של המפלגה הדמוקרטית. בשנת 1912, עם הצטרפותה הרשמית של ניו מקסיקו למדינות ארצות הברית, מונה בקה לסגן המושל ויליאם מקדונלד. בתקופת כהונתו, פיתח את חוקת המדינה, תוך מאבק למתן חינוך דו-לשוני (באנגלית ובספרדית) לכל אזרחיה. לאחר שכהונתו של מקדונלד הגיעה לקיצה, הציעו תומכי המפלגה הדמוקרטית בניו מקסיקו לבקה להפוך למושל השני של המדינה. תחילה סירב, אך במרוצת הזמן נענה לבקשת המפלגה, והושבע לתפקיד המושל, ב-1 בינואר 1917.

הוא נפטר ב-18 בפברואר 1917, בעת כהונתו, מחלות בריאותיות רבות. הוא נטמן בבית העלמין בהר קאלווארי בלאס וגאס, עיר הולדתו. לאחר שנפטר, נבנה מחוז חדש בניו מקסיקו לזכרו, מחוז דה בקה.

== קישורים חיצוניים ==
* 

== הערות שוליים ==

קטגוריה:מושלי ניו מקסיקו
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1864
קטגוריה:אמריקאים שנפטרו ב-1917
גשר האינווליד

גשר האינווליד (בצרפתית: Pont des Invalides) הוא הגשר הנמוך ביותר מבין הגשרים שחוצים את נהר הסן בתחומי העיר פריז.

== הגשר התלוי משנת 1824 ==
גשר האינווליד בתכנונו המקורי 1824
סיפורו של גשר האינווליד מתחיל בשנת 1821, כאשר המהנדס קלוד לואי מרי אנרי נאוויה הגה גשר שחצה את הסן ללא עמודי תמך, חידוש זה של נאוויה היה מהפכני מבחינה טכנולוגית. בנייתו הגשר התלוי המוצע החלה ב-1824, הגשר היה אמור להיבנות מול האינווליד היכן שכיום ממוקם גשר אלכסנדר ה-3. נאוויה לא הוסיף טווח בטיחות לחישוביו, על אף שהחוזה לבניית הגשר היה נוקשה במיוחד. אחריי שתוכניתו של נאוויה אושרה על ידי חברת השקעות פרטית, הקבלן לא היה יכול לשנות דברא בלי אישור, ולא היה אישור להצעה של שיפורים.<ref name=":0"></ref> הגשר איבד את בטיחותו לאחר שנשברו המעגנות עקב הצטברות של סחף ותנועה נוספת עקב עצירת המים ליד התמכים. הגשר נזקק לפירוק, ונאוויה הואשם בכך על ידי וועדה ממשלתית שקבעה שהוא שם את מבטחו במתמתיקה יתר על המידה. נאוויה נראה בציבור בצורה שלילית, ואף הושווה אל בוני הגשרים הבריטים (עד שנת 1904 צרפת ובריטניה היו יריבות מרות).<ref></ref>
== הגשר התלוי משנת 1829 במיקומו החדש ==
גשר האינווליד הקודם (1828-1829)
לאחר שהושגה הסכמה בין הקבלן למשקיעים, חומרי הגלם הועברו לבניית גשרים אחרים, שיבנו על פי עיצובים של אלן דסז'ארדנס שנחשבו בעייני הציבור כפחות אלגנטיים מבחינה עיצובית.<ref name=":0" /> בתגובה לתלונות על עיצובו של אלן דסז'ארדנס מצד האינווליד, השירותים הציבוריים החליטו להזיז את הגשר אל מורד הנהר. לכן בשנת 1829 שני מהנדסים, דה וורז'ס וביארד דה לה וונגטרי, סיימו את הבנייה של גשר תלוי ראוי אשר נתמך על ידי שני עמודי תמך בסן ושלושה פורטיקים, כול אחד בגובה 20 מטר.<ref></ref> עקב שחיקה מרובה של הגשר, המעבר בו היה צריך להיות מוסדר משנת 1850 ואילך.
== גשר הקשת משנת 1855 ==
גשר האינווליד
מיקום הגשר על הסן
עיטור מסוטט על גשר האינווליד
בשנת 1854, הרסו את גשר האינווליד בכדי שיוכלו לבנות גשר חדש לכבוד התערוכה העולמית של פריז לשנת 1855. פול מרטין גלושר דה לגליסרי ו ז'ולס סווארין השתמשו בעמודי התמך הקיימים של הגשר הקודם לו הוסיפו עמוד תמך מרכזי שמסביבו במתרה לבנות במקום הגשר התלוי גשר קשתות מלבנים. את המזח החדש עיטרו פסלים בשני נושאים אלגוריים: ניצחון הארץ מאת ויקטור ויליין במעלה הנהר; הניצחון הימי מאת ז'ורז 'דיאבולט במורד הזרם, ואילו שני המזחים הישנים עוטרו בפסלים של גביעים צבאיים הנושאים את מעיל הנשק האימפריאלי, שניהם עבודתם של אסטיינקס-סבולה בוזיו. חרף העובדה שהגשר חודש וחוזק, הוא עדיין שקע 25–30 סנטימטר ב-1878, ואיבד שתי קשתות במהלך החורף של 1880 (הקשתות שוחזרו עד סוף השנה ההיא). אך מאז גשר האינווליד לא סבל מזנקים משמעותיים, והשיפוץ היחיד שבוצע בו היה הרחבת המדרכה בשנת 1956.
== גלריה ==
<gallery>
קובץ:Pont des Invalides et Tour Eiffel - 01.jpg
קובץ:Pont des Invalides - 01.jpg
קובץ:Paris Pont des Invalides 001.JPG
קובץ:Crue 2016-Pont des invalides.jpg
</gallery>

קישורים חיצוניים

== הערות שוליים ==

קטגוריה:הרובע השביעי של פריז
קטגוריה:הרובע השמיני של פריז
קטגוריה:פריז: גשרים
קטגוריה:פריז: מבנים היסטוריים
חוליו אנקיסו (2004)

חוליו ססאר אנקיסו (בספרדית: Julio César Enciso; נולד ב-23 בינואר 2004 בסאגוזו שבפרגוואי) הוא כדורגלן פרגוואי, המשחק בעמדת הקשר בברייטון אנד הוב אלביון ובנבחרת פרגוואי.

== קריירת מועדונים ==
ב-17 במרץ 2019 ערך אנקיסו את הופעת הבכורה שלו בליברטד, כשנכנס כמחליף בניצחון 0–4 על דפורטיבו סנטני.

ב-12 ביולי 2022 חתם בברייטון אנד הוב אלביון מהפרמייר ליג.

== קריירה בינלאומית ==
אנקיסו נכלל בסגל נבחרת פרגוואי לקופה אמריקה 2021. ב-15 ביוני 2021 ערך אנקיסו את הופעת הבכורה שלו בנבחרת, בניצחון 1–3 על נבחרת בוליביה בשלב הבתים של הטורניר. אנקיסו ערך הופעה נוספת כמחליף בשלב רבע הגמר של הטורניר, בו הודחה נבחרת פרגוואי על-ידי נבחרת פרו.

נכלל בסגל הנבחרת האולימפית של פרגוואי לטורניר הכדורגל באולימפיאדת פריז (2024).

== קישורים חיצוניים ==

קטגוריה:כדורגלנים פרגוואים
קטגוריה:קשרי כדורגל פרגוואים
קטגוריה:כדורגלני ליברטד
קטגוריה:כדורגלני ברייטון אנד הוב אלביון
קטגוריה:כדורגלני נבחרת פרגוואי
קטגוריה:כדורגלני קופה אמריקה 2021
קטגוריה:כדורגלני קופה אמריקה 2024
קטגוריה:כדורגלנים פרגוואים באולימפיאדת פריז (2024)
קטגוריה:ספורטאים פרגוואים באנגליה
קטגוריה:פרגוואים שנולדו ב-2004
איגור קוטיוח

איגור קוטיוח (באסטונית: Igor Kotjuh; נולד בשנת 1978) הוא משורר ומתרגם אסטוני.

== קורות חיים ==

קוטיוח נולד במחוז וורו (מחוז) שבדרום-מזרח אסטוניה, להורים ששפת האם שלהם רוסית. הוא למד באוניברסיטת טרטו שבמזרח ארצו שפה וספרות אסטונית. כמו כן השתלם בלימודי תרגום ומתורגמנות באוניברסיטת טאלין. כיום עיתותיו מוקדשות רובן ככולן לכתיבה, לתרגום ולפרסום: הוא כותב הן ברוסית והן באסטונית, עוסק במו"לות ומתרגם שירה, מסות וספרות ילדים גם מרוסית לאסטונית וגם מאסטונית לרוסית.

קוטיוח פרסם לפי שעה את ששת ספרי השירה: "מתי יבוא המחר?" (2005), "בשפה האחרת" (2007), "ניסיון לשותפות" (2008), "קו האמון" (2010), "עיצוב אסטוני" (2013) ו"אירוע מיוחד בהחלט" (2017). על יצירותיו זכה בכמה וכמה פרסים ספרותיים יוקרתיים. שבעה משיריו התפרסמו בתרגום לעברית בספר כובעים וכפפות, אסופה לשירה אסטונית שערך ותרגם רמי סערי. אנתולוגיה זאת ראתה אור בהוצאת כרמל בשנת 2021.

== עבודותיו ==
* Raduga sulgemine kui eestivene kirjanduse lugu, Sirp, 21. aprill 2006
* Kuidas tuulelohe lendu läks? Vikerkaar 2007, nr 9, lk 50–66
* Teises keeles (Tuum 2007; )
* Usaldusliin (Kite 2010; )
* EESTI VENEKEELNE KIRJANDUS: KAS OSA EESTI VÕI VENE KIRJANDUSEST?, Keel ja Kirjandus nr 2/2012
* Kellele kuulub Eesti venekeelne kirjandus?, Delfi, 3. mai 2013

== לקריאה נוספת ==
* רמי סערי (עורך ומתרגם), כובעים וכפפות – אסופת משוררים אסטונים צעירים, הוצאת כרמל, 2021, עמודים 49–57.

== קישורים חיצוניים ==

* 

קטגוריה:משוררים אסטונים
קטגוריה:מתרגמים
קטגוריה:ילידי 1978
מריצבורג יונייטד

מריצבורג יונייטד (באנגלית: Maritzburg United) הוא מועדון כדורגל דרום אפריקאי, המשחק בליגת העל הדרום-אפריקאית.

יושב ראש הקבוצה הוא פארוק קאדודיה ומאמן הקבוצה הוא ארנסט מידנדרופ הגרמני.

== היסטוריה ==
מועדון הכדורגל מריצבורג יונייטד הוקם בשנת 1979 בעיר פייטרמריצברג , שבמחוז קוואזולו-נטאל.

בעונת 2007/08 , ירדה הקבוצה לליגת המשנה , לאחר שסיימה את העונה במקום האחרון.

בעונת 2008/09, זכתה באליפות ליגת המשנה, וחזרה אל ליגת העל הדרום-אפריקאית.

בשנת 2009, מינתה הקבוצה את ארנסט מידנדורפ הגרמני למאמן הקבוצה.

בשנת 2019, החליפה הקבוצה את צוות האימון ומינתה את שחקן העבר אריק טינקלר (Eric Tinkler) למאמן הקבוצה.

== אצטדיון ==
הקבוצה משחקת באצטדיון הארי גוואלה , אשר ממוקם בעיר פייטרמריצברג, ובו כ-12,000 מושבים.

== שחקנים ששיחקו בישראל ==
* ג'ון פנטסיל
* סיאנדה קולו
*ביוואן פרנסמן

== קישורים חיצוניים ==

* 

קטגוריה:קבוצות כדורגל דרום אפריקאיות
קטגוריה:קבוצות כדורגל שהוקמו ב-1979
אשת החלומות (סרט, 1972)

אשת החלומות (באנגלית: The Heartbreak Kid) הוא סרט קולנוע אמריקאי מסוגת קומדיה רומנטית משנת 1972 בבימויה של איליין מאי, עם צ'ארלס גרודין, ג'יני ברלין וסיביל שפרד בתפקידים הראשיים.

התסריט נכתב על ידי ניל סיימון והוא מבוסס על הסיפור "A Change of Plan" של ברוס ג'יי פרידמן (1966).

ב-2007 הופק רימייק באותו שם, בכיכובם של בן סטילר ומאלין אקרמן.

==תקציר העלילה==
לני קנטרוב (צ'ארלס גרודין) הוא סוכן מכירות של בגדי ספורט בניו יורק. הוא פוגש בבר את לילה קולדוני (ג'יני ברלין) ולאחר היכרות קצרה הם מחליטים להתחתן בחתונה יהודית ולנסוע לירח דבש למיאמי ביץ'.

כבר בנסיעה הארוכה הם רבים על כל שטות וכאשר הם מגיעים למלון הוא מבקש ממנה לא לשהות הרבה בשמש. היא לא שומעת בקולו ונכוות בשמש היוקדת ולני מאלץ לכסות אותה בבדים ספוגי מים קרים ובקרם לעור שמכער אותה. הוא מגיע מהר למסקנה שעשה טעות בבחירה.

בחוף הים הוא פוגש צעירה יפהפייה בשם קלי קוקורן (סיביל שפרד) ומרגיש כי זאת אשת חלומותיו. קלי היא סטודנטית נוצרית ממינסוטה ואביה העשיר (אדי אלברט) ממש מתעב את לני.

לני מחזר בהתלהבות אחרי קני והיא לאט לאט נענית לו. הוא נעלם לתקופות ארוכות מלילה וממציא לה סיפורים על תאונה שעבר ועל הצורך שלו להתייצב בבית משפט והיא מאמינה לו.

לבסוף הוא מגלה לה את האמת ובעזרת חבר הוא מתגרש במהירות. הוא מגיע למינסוטה וממשיך לחזר אחרי קלי. קלי משכנעת את אביה להזמין אותו ובשיחה מתברר שללני יש "תוכניות באוויר" ואין לו למעשה מקצוע ממשי.

מר קוקורן מציע לו 25,000 דולר כדי שיעזוב את בתו אבל לני מסרב.

לבסוף הם נישאים בחתונה נוצרית אליה מוזמנים אנשים מהמעמד העליון. לני משתדל לשוחח אתם אבל מתברר לו שאינו שייך לחוג שלהם.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|צ'ארלס גרודין
|לני קנטרוב
|
|-
|ג'יני ברלין
|לילה קולדוני
|
|-
|סיביל שפרד
|קלי קוקורן
|
|-
|אדי אלברט
|מר קורקורן
|
|-
|אודרה לינדלי
|גב' קורקורן
|
|}

==פרסים==
===פרסי אוסקר===
*מועמדות לפרס אוסקר לשחקנית המשנה הטובה ביותר - ג'יני ברלין

===פרסי גלובוס הזהב===
*מועמדות לפרס גלובוס הזהב לשחקן הטוב ביותר - סרט קומדיה או מוזיקלי - צ'ארלס גרודין
*מועמדות לפרס גלובוס הזהב לשחקנית המשנה הטובה ביותר - סרט קולנוע - ג'יני ברלין
*מועמדות לפרס גלובוס הזהב לתסריט הטוב ביותר - ניל סיימון
מקום 91 בסדרת 100 שנים...מאה צחוקים

==קישורים חיצוניים==

*[https://www.youtube.com/watch?v=5ytlIXSl9GI קדימון לאשת החלומות], באתר יוטיוב
*[https://admin.tcm.com/tcmdb/title/77593/the-heartbreak-kid#overview אשת החלומות], באתר TCM

קטגוריה:סרטי 1972
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי סיפורים קצרים
קטגוריה:סרטי קומדיה שחורה אמריקאיים
קטגוריה:סרטי פוקס המאה ה-20
קטגוריה:סרטי יהדות
קטגוריה:סרטי קומדיה רומנטית
הקבינט של ארצות הברית בממשל ג'ון אדמס

הנשיא ג'ון אדמס]]
הקבינט של ארצות הברית בממשל ג'ון אדמס כיהן במשך ארבע שנים - ממועד השבעת הנשיא ג'ון אדמס ב-4 במרץ 1797 ועד לסיום כהונתו ב-3 במרץ 1801.

==הרכב הקבינט==
הקבינט כלל חמישה בעלי תפקידים. כיהנו בו שבעה גברים. שניים מהם - התובע הכללי לי ומזכיר הצי סטודרט - שימשו בקבינט במשך כל תקופת כהונתו.

סמואל דקסטר כיהן במשך זמן קצר בשני תפקידים בקבינט.

==חברי הקבינט==
*מזכיר המדינה: טימות'י פיקרינג (1797–1800), ג'ון מרשל (1800–1801)
*מזכיר האוצר: אוליבר וולקוט, הבן (1797–1800), סמואל דקסטר (1801)
*מזכיר המלחמה: ג'יימס מקהנרי (1797–1800), סמואל דקסטר (1800–1801)
*התובע הכללי: צ'ארלס לי (1797–1801)
*מזכיר הצי: בנג'מין סטודרט (1797–1801)

==קישורים חיצוניים==

*
אדמס
ויג'י ויישנאבי

ויג'י ויישנאבי (באנגלית: Vijay Vaishnavi; נולד בשנת 1948, הודו) הוא מדען מדעי המחשב, המתגורר ופועל בארצות הברית.

== חייו ==
ויג'י ויישנאביר נולד בהודו ולמד בסרינגאר. סיים לימודי תואר בחשמל ובמדעי המחשב בשנת 1971 ובשנת 1975 סיים עבודת הדוקטורט. לאחר מכך הוא עבר לארצות הברית ללימודי פוסט-דוקטורט באוניברסיטת מקמסטר בשנים 1977–1979.

ויג'י ויישנאביר עובד שנים רבות באיניברסיטת ג'ורג'יה והתמנה לפרופסור בשנת 1987 ולפרופסור אמריטה בשנת 2014. במקביל הוא לימד מפעם לפעם באוניברסיטאות בהודו.

עיקר המחקרים של ויג'י ויישנאביר מתרכזים בתחום Design science research, תוכנה ואלגוריתמים.

ויישנאביר זכה לקבל תואר חבר בכיר באיגוד מהנדסי החשמל והאלקטרוניקה בשנת 2002 ופעמיים זכה למלגה מטעם תוכנית פולברייט.

==קישורים חיצוניים==

* [https://web.archive.org/web/20210507103204/http://www.cis.gsu.edu/vvaishnavi/ קורות חיים]

קטגוריה:מדעני מחשב אמריקאים
קטגוריה:עמיתי IEEE
קטגוריה:מהגרים מהודו לארצות הברית
קטגוריה:אמריקאים שנולדו ב-1948
פלורנס מקובין

פלורנס מקובין (באנגלית. Florence MacKubin ; 19 במאי 1857 - 2 בפברואר 1918) הייתה ציירת פורטרטים אמריקאית במיניאטורות, פסטל ושמן. היא ציירה דיוקנאות של אנשים בולטים בארצות הברית ובבריטניה.<ref>Clement, Clara Erskine (1904). "Mackubin, Florence". Women in the Fine Arts. Houghton Mifflin. pp. 219–220.</ref>

== ראשית חייה ==
פלורנס מקובין נולדה בשנת 1857 בפירנצה שבאיטליה, בעוד שהוריה, צ'ארלס ניקולס ואלן מריאטה (פיי) מקובין, שהו שנה באירופה. אביה נפטר בשנת 1863, ולאחרי מותו חזרה אמה עם הילדים לאירופה.<ref>"MacKubin, Florence". The National Cyclopaedia of American Biography: 293. 1916.</ref>

מקובין למדה רישום בפירנצה, איטליה. לאחר מכן למדה ב Les Ruches, בית ספר פרוטסטנטי בפונטנבלו, ומשם יצאה למינכן ולמדה אצל לודוויג פון הרטריך. היא למדה גם אצל לואי דשאן ציורי שמן ואצל יוליוס רולשובן ציור בפסטל.

== קריירה ==
מועצת העבודות הציבוריות של מרילנד מינתה אותה להעתיק דיוקנאות של ג'ורג' קלברט, הברון הראשון בולטימור וססיל קלברט, הברון השני של בולטימור. עבור המועצה היא ציירה גם עותק של דיוקן מאת ואן דייק של המלכה הנרייטה מריה, עליה נקראת מדינת מרילנד.<ref>"MacKubin, Florence". The International Who's Who in the World. 1912. p. 727.</ref>

מקובין עשתה ציורים של נשות חברה באנגליה ובערים בארצות הברית בוסטון, ניו יורק, בולטימור, וושינגטון וסנט לואיס. בתוך 12 שנים קיבלה להכין כ־360 דיוקנאות מיניאטורות.

מקובין החלה להציג את עבודותיה ולזכות בפרסים בארצות הברית, בלונדון ובפריז משנת 1893. היא הציגה את עבודותיה בארמון לאמנויות יפות ובבניין האישה בתערוכה הקולומביאנית העולמית בשנת 1893 בשיקגו, אילינוי. בשנת 1897 היא זכתה במדליית הארד ובדיפלומה בתערוכת טנסי. דיוקן בגודל טבעי של קרדינל גיבונס הוצג בשנת 1903 בבולטימור וב -1904 בתערוכת סנט לואיס. היא הציגה באקדמיה המלכותית לאמנויות ועשתה דיוקנאות של הרוזנת מוורוויק ואנשים חשובים אחרים באנגליה.<ref>Clara Erskine Clement Waters (1904). Women in the Fine Arts: From the Seventh Century B.C. to the Twentieth Century A.D. Houghton, Mifflin. p. 219.</ref>

היא הייתה סגנית נשיא מועדון צבעי המים בבולטימור.

מקובין התגוררה בבולטימור רוב חייה ושמרה על סטודיו ובית קיץ בסנט אנדרוז, ניו ברנזוויק.

היא נפטרה ב -2 בפברואר 1918.

== גלריה ==
<gallery mode="packed" heights="180">
File:Florence MacKubin, George Mackubin (1789-1853), 1905.jpg

File:Florence MacKubin, Queen Henrietta Maria, Maryland State House.jpg

File:Robert Eden.jpg

File:Leonard Calvert by Florence MacKubin.png

File:Florence MacKubin, Portrait of Thomas Swann, 1906.jpg

File:Helen-West-Stewart-Ridgely.jpg
</gallery>
== קישורים חיצוניים ==

== הערות שוליים ==

קטגוריה:ציירות אמריקאיות
קטגוריה:ציירים אמריקאים
קטגוריה:אמריקאיות שנולדו ב-1857
קטגוריה:אמריקאים שנולדו ב-1857
קטגוריה:אמריקאיות שנפטרו ב-1918
קטגוריה:אמריקאים שנפטרו ב-1918
פונה טונאקי

פונה טונאקי (ביפנית: 渡名喜風南; נולדה ב-1 באוגוסט 1995) היא ג'ודוקא יפנית, המתחרה בקטגוריית המשקל עד 48 ק"ג, סגנית האלופה האולימפית מאולימפיאדת טוקיו 2020 ואלופת העולם (2017).

==ביוגרפיה וקריירה==
טונאקי נולדה בעיר סגמיהרה שביפן בשנת 1995 ובילדותה התאמנה במספר אמנויות לחימה. היא החלה בקראטה ומאוחר יותר עברה לג'ודו. בנערותה היא השתתפה במספר תחרויות בינלאומיות וזכתה בין היתר בשנת 2013 באליפות אסיה עד גיל 21 ובשנת 2015 באליפות העולם לנוער.

ביוני 2015 טונאקי זכתה במדליה הראשונה שלה בתחרות מהסבב העולמי המקצועי כאשר זכתה במדליית כסף בגראנד פרי בודפשט. באפריל 2016 היא זכתה במדליית ארד באליפות אסיה שנערכה בטשקנט ובדצמבר של אותה השנה זכתה במדליית ארד בגראנד סלאם טוקיו היוקרתי.

באליפות העולם 2017 אשר נערכה בבודפשט, זכתה טונאקי במדליית הזהב. היא החלה בסיבוב השני בו ניצחה באיפון את ליילה אלייבה האוזבקית כדקה וחצי מתחילת הקרב לאחר תרגיל בשם קוזורה-קסה-גטאמה. בשמינית הגמר היא התמודדה מול סטפני קויאמה הברזילאית ולאחר שהקרב נגמר בשוויון נקודות כשלשתיהן היה ווזארי אחד, הקרב נכנס לזמן ניקוד זהב במהלכו ניצחה טונאקי כאשר השיגה ניקוד ווזארי נוסף לאחר תרגיל קואוצ'י-מקיקומי. ברבע הגמר גברה טונאקי באיפון על מיליצה ניקוליץ' הסרבית לאחר תרגיל יוקו-שיהו-גטאמה ובחצי הגמר ניצחה בווזארי את אוטגונצצג גלבדראק הקזחית לאחר שהקרב נכנס לזמן ניקוד זהב. בגמר טונאקי התמודדה מול אורנצצג מונקבאט המונגולית וניצחה בווזארי 25 שניות לסיום לאחר תרגיל בשם קוסוטו-גאקה.

באליפות העולם 2018 אשר נערכהה בבאקו, זכתה טונאקי במדליית הכסף. היא החלה בסיבוב השני בו ניצחה בווזארי את שירה ראשוני הישראלית. בשמינית הגמר היא ניצחה באיפון את קאנג יו-ג'אונג הדרום-קוריאנית לאחר יותר מחמש דקות בתוך זמן ניקוד זהב. ברבע הגמר היא ניצחה באיפון בשנייה האחרונה של הקרב את חוליה פיגרואה הספרדייה לאחר תרגיל קמי-שיהו-גטאמה ובחצי הגמר ניצחה בזכות עונשים את אורנצצג מונקבאט המונגולית. בגמר טונאקי התמודדה מול דריה בילודיד האוקראינית והפסידה באיפון.

באליפות העולם 2019 אשר נערכה בטוקיו, זכתה טונאקי בפעם השנייה ברציפות במדליית הכסף. היא ניצחה את שלושת קרבותיה הראשונים באיפון. בחצי הגמר היא ניצחה באיפון את דיסטריה קראסניקי הקוסוברית לאחר תרגיל סיאו-נגה מוצלח ובגמר היא התמודדה מול דריה בילודיד האוקראינית בשחזור הגמר משנה קודם לכן והפסידה בווזארי.

באולימפיאדת טוקיו 2020, זכתה טונאקי במדליית הכסף. לאחר ניצחון בקרב הראשון, היא ניצחה ברבע הגמר את פאולה פארטו הארגנטינאית בזכות איפון. בחצי הגמר היא התמודדה מול דריה בילודיד האוקראינית וכשלוש דקות בתוך זמן ניקוד הזהב, הצליחה טונאקי לבצע ריתוק מוצלח שהעניק לה איפון. בגמר טונאקי התמודדה מול דיסטריה קראסניקי מקוסובו והפסידה בווזארי בדקה האחרונה לקרב.

==זכיות בתחרויות מהסבב העולמי==
{| class="wikitable"
! שנה
! קטגוריה
! עיר
! מדינה
|-
| 2015
| גראנד פרי
| צ'ינגדאו
| סין
|-
| 2016
| גראנד סלאם
| טיומן
| 
|-
| 2017
| גראנד פרי
| דיסלדורף
| 
|-
| 2017
| מאסטרס
| סנט פטרסבורג
| 
|-
| 2018
| גראנד סלאם
| אוסקה
| 
|-
| 2019
| גראנד סלאם
| דיסלדורף
| 
|-
| 2019
| גראנד פרי
| בודפשט
| 
|-
| 2019
| גראנד סלאם
| אוסקה
| 
|-
| 2021
| גראנד סלאם
| קאזאן
| 
|}

==קישורים חיצוניים==

==הערות שוליים==

קטגוריה:ג'ודוקא יפניות
קטגוריה:אלופות עולם בג'ודו
קטגוריה:נשים ג'ודוקא יפניות באולימפיאדת טוקיו (2020)
קטגוריה:ג'ודוקא באולימפיאדת טוקיו (2020)
קטגוריה:ילידות 1995
קטגוריה:יפנים שנולדו ב-1995
שכנוע מוסרי

Moral Suasion, מאת ה[[צייר הרוסי, ניקולאי נברב (1893).]]
שכנוע מוסרי הוא פנייה למוסר, על מנת להשפיע או לשנות התנהגות של אדם מסוים. דוגמה מפורסמת היא הניסיון של ויליאם לויד גריסון והאגודה האמריקאית נגד עבדות לשים קץ לעבדות בארצות הברית על ידי שימוש בשכנוע מוסרי.<ref>Tunde Adeleke, "Afro-Americans and moral suasion: the debate in the 1830s," The Journal of Negro History, 1998: 127-142.</ref> בכלכלה, שכנוע מוסרי מוגדר באופן ספציפי יותר כ-"ניסיון לכפות פעילות כלכלית פרטית באמצעות ייעוץ ממשלתי לכיוונים שעדיין לא הוגדרו או הוכתבו על ידי החוק הקיים."<ref name="romans"></ref> ההיבט "המוסרי" נובע מהלחץ ל-"אחריות מוסרית" לפעול באופן שעולה בקנה אחד עם קידום טובת הכלכלה.<ref>Investopedia, [http://www.investopedia.com/terms/m/moralsuasion.asp What does moral suasion mean] , (accessed June 1, 2010).</ref><ref>Paul R. Verkuil, "Jawboning administrative agencies: Ex Parte Contracts by the White House," Columbia Law Review, 1980: 943-989.</ref>

ישנם שני סוגים של שכנוע מוסרי:
* שכנוע מוסרי "טהור" – פנייה להתנהגות אלטרואיסטית, ולעיתים נדירות משתמשים בה במדיניות כלכלית.
* שכנוע מוסרי "טמא" – המשמעות הרגילה של "שכנוע מוסרי" בכלכלה, מגובה באיומים מפורשים או מרומזים של הרשויות לספק תמריצים להיענות לרצונות הרשויות.

== ראו גם ==
* תחשוב על הילדים

== הערות שוליים ==

קטגוריה:מוסר
קטגוריה:אתיקה
קטגוריה:כלכלה פוליטית
קטגוריה:תקשורת
קטגוריה:פסיכולוגיה חברתית
אמירה פולן

אמירה פולן היא שחקנית ישראלית.

==ביוגרפיה==
פולן נולדה בתל אביב ולמדה בתיכון חדש, בצבא שירתה בלהקת חיל התותחנים, היא בעלת תואר בתיאטרון מאוניברסיטת תל אביב. ב-1978 שיחקה בסרט הטלוויזיה "חרבת חיזעה" ששודר בערוץ הראשון, ב-1981 שיחקה נרקומנית בסרט סופו של מילטון לוי. ב-1989 שיחקה שכנה בסרט אלף נשותיו של נפתלי סימן טוב, ב-2010 שיחקה בעלת בית קפה בסרט מאיה.

בתיאטרון שיחקה בין היתר במחזות בית ברנרדה אלבה והילד חולם.

ב-1992 קיבלה את פרס תמרה רובינס למשחק. היא גרה בכפר שמואל.

==קישורים חיצוניים==

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:חברי להקת חיל התותחנים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:ישראליות זוכות פרסים
קטגוריה:זוכי פרסים ישראליים לתיאטרון
קטגוריה:בוגרות תיכון חדש
קטגוריה:בוגרי תיכון חדש
קטגוריה:בוגרות אוניברסיטת תל אביב: החוג לתיאטרון
קטגוריה:בוגרי אוניברסיטת תל אביב: החוג לתיאטרון
קטגוריה:כפר שמואל: אישים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
הקואליציה הלאומית נגד צנזורה

הקואליציה הלאומית נגד צנזורה (באנגלית: The National Coalition Against Censorship; בראשי תיבות: NCAC) הוא מוסד ללא כוונת רווח שנוסד ב-1974.<ref></ref><ref name=":0"></ref> הארגון פועל להגנה על חירות המחשבה, הביקורת והביטוי מפני צנזורה ואיומי צנזורה באמצעות חינוך והסברה ישירה. הארגון מסייע לאנשים פרטיים, קבוצות קהילתיות ומוסדות, ויוצר אקלים המסביר פנים לחופש הביטוי. הארגון מעודד פרסום של מקרי צנזורה, ומדווח על מקרים של צנזורה באתר הארגון.<ref></ref><ref></ref> באתר של הארגון, ניתן למצוא דיווחים על אירועי צנזורה, ניתוח ודיון בסוגיות של חופש הביטוי, מאגר של מקרים משפטיים בתחום האמנויות, ארכיון של העלון הרבעוני של NCAC, בלוג, והויקי Censorpedia.

== היסטוריה ==
הארגון הוקם ב-1973 כתגובה להחלטת בית המשפט העליון של ארצות הברית, בתיק מילר נ' קליפורניה ,<ref></ref> בטענה כי התיקון הראשון לחוקת ארצות הברית לא מגן על דיבור מגונה, גם אם הוגדר כערך ספרותי, אמנותי או מדעי רציני.<ref></ref>

הארגון מעניק בכל שנה את פרס מגן בחופש הדיבור (Free Speech Defender Award).

בגיוס ההמוני של 2017, הארגון זכה לציון של 95.93% על ידי הארגון Charity Navigator .

== ראו גם ==
* Not in Front of the Children

== קישורים חיצוניים ==

* 

* [http://www.artistrights.info זכויות אמנים]
* [http://www.wiki.ncac.org צנזורפדיה: המאגר האינטראקטיבי של NCAC של אירועי צנזורה]

== הערות שוליים ==

קטגוריה:צנזורה בארצות הברית
קטגוריה:מחתרות
קטגוריה:ארצות הברית: ארגונים
צוקאסה יושידה

צוקאסה יושידה (ביפנית: 芳田司; נולדה ב-5 באוקטובר 1995) היא ג'ודוקא יפנית המתחרה בקטגוריית המשקל עד 57 ק"ג, זוכת מדליית ארד מאולימפיאדת טוקיו 2020 ואלופת עולם (2018).

==ביוגרפיה וקריירה==
יושידה נולדה בשנת 1995 בעיר קיוטו. בילדותה החלה להתאמן בג'ודו וכבר בשנותיה בבית הספר היסודי, זכתה בתחרויות ג'ודו ארציות לגילה. בנערותה המשיכה לזכות בתחרויות ג'ודו ארציות ובשנת 2011 זכתה במדליית ארד באליפות העולם לקדטים שנערכה בקייב. בשנת 2012 זכתה באליפות יפן עד גיל 20. בדצמבר 2014 יושידה זכתה במדליה הראשונה שלה בתחרות מהסבב העולמי המקצועי כאשר זכתה במדליית ארד בגראנד סלאם טוקיו.

באליפות העולם 2017 אשר נערכה בבודפשט, זכתה יושידה במדליית כסף. את שני קרבותיה הראשונים ניצחה באיפון וברבע הגמר ניצחה בזכות עונשים. בחצי הגמר ניצחה באיפון את הלן רשבו הצרפתייה לאחר תרגיל ריתוק בשם יוקו-שיהו-גטאמה. בגמר יושידה התמודדה מול סומייה דורג'סורן המונגולית ולאחר ארבע דקות ללא ניקוד, נכנס הקרב לזמן ניקוד זהב. קרוב לתשע דקות בתוך זמן ניקוד הזהב, היא הפסידה בווזארי לאחר שיריבתה ביצעה תרגיל בשם קושי-גורומה שהטיל אותה על צידה.

באליפות העולם 2018 אשר נערכה בבאקו, זכתה יושידה במדליית הזהב. היא החלה בסיבוב השני בו ניצחה באיפון את אמלי שטול הגרמנייה. בשמינית הגמר היא ניצחה באיפון את תלמה מונטיירו הפורטוגלית וברבע הגמר היא ניצחה שוב באיפון את קוון יו-ג'ונג הדרום-קוריאנית לאחר שני ניקודי ווזארי. בחצי הגמר יושידה ניצחה בווזארי את כריסטה דגוצ'י הקנדית בזמן ניקוד זהב לאחר שהטילה את יריבתה על צידה בעזרת תרגיל אוצ'י-מטה. בגמר יושידה התמודדה מול נקודה סמית'-דייוויס הבריטית וניצחה תוך דקה ו-19 שניות לאחר שני ניקודי ווזארי המשתווים לאיפון; הראשון בתרגיל הראי-גושי והשני בתרגיל קוסוטו-גאקה.

באליפות העולם 2019 אשר נערכה בטוקיו, זכתה יושידה בפעם השנייה במדליית הכסף. לאחר שלושה ניצחונות היא הגיעה לשלב חצי הגמר מול רפאלה סילבה הברזילאית וניצחה באיפון בתוך זמן ניקוד זהב לאחר תרגיל סיאו-נגה. בגמר היא התמודדה מול כריסטה דגוצ'י הקנדית והפסידה בווזארי.

באולימפיאדת טוקיו 2020, זכתה יושידה במדליית ארד. היא החלה את דרכה בסיבוב השני בו ניצחה באיפון את לו טונגצ'ואן הסינית וברבע הגמר היא ניצחה בווזארי את תמנע נלסון-לוי הישראלית. בחצי הגמר היא הפסידה בווזארי לנורה דג'קובה מקוסובו ונשרה לקרב על מדליית הארד. בקרב על המדליה היא ניצחה באיפון את אטרי ליפרטליאני הגיאורגית באמצעות שני ניקודי ווזארי שהשיגה משני תרגילי אוצ'י-מטה. בנוסף למדליה בתחרות האישית, זכתה יושידה במדליית כסף יחד עם נבחרת יפן בתחרות הקבוצתית.

==זכיות בתחרויות מהסבב העולמי==
{| class="wikitable"
! שנה
! קטגוריה
! עיר
! מדינה
|-
| 2015
| גראנד סלאם
| טיומן
| 
|-
| 2015
| גראנד סלאם
| טוקיו
| 
|-
| 2016
| גראנד סלאם
| באקו
| 
|-
| 2016
| גראנד סלאם
| טיומן
| 
|-
| 2016
| גראנד סלאם
| טוקיו
| 
|-
| 2017
| גראנד סלאם
| טוקיו
| 
|-
| 2018
| מאסטרס
| גואנגג'ואו
| סין
|-
| 2019
| גראנד סלאם
| דיסלדורף
| 
|-
| 2021
| מאסטרס
| דוחה
| 
|}

==קישורים חיצוניים==

==הערות שוליים==

קטגוריה:ג'ודוקא יפניות
קטגוריה:אלופות עולם בג'ודו
קטגוריה:נשים ג'ודוקא יפניות באולימפיאדת טוקיו (2020)
קטגוריה:ג'ודוקא באולימפיאדת טוקיו (2020)
קטגוריה:ילידות 1995
קטגוריה:יפנים שנולדו ב-1995
Marea (We've Lost Dancing)

Marea (We've Lost Dancing) (בעברית: מריה (איבדנו את הריקודים)) הוא סינגל שהוקלט על ידי הזמר והמפיק מוזיקלי הבריטי פרד אגיין ביחד עם המפיקה מוזיקלית האמריקאית דה בלסד מדונה.<ref name=":0"></ref> השיר יצא לאור ב-22 בפברואר 2021, על ידי חברות התקליטים אטלנטיק ו-.Again, כסינגל שלישי מתוך האלבום, Actual Life (April 14 – December 17 2020).<ref name=":0" /><ref></ref>

== רקע והוצאה ==
השיר נוצר על ידי פרד אגיין בעקבות שיחה בינו ובין דה בלסד מדונה. הטקסטים נוצרו על ידי דגימת נאומה של המדונה המבורכת.<ref></ref> השיר מתאר את אובדן המועדונים במהלך מגפת הקורונה בממלכה המאוחדת, אך גם מצפה לחזרתו לאחר מכן.<ref></ref>

ב-22 בפברואר 2021, יצא לאור השיר כסינגל.<ref></ref> בחודש מרץ, הכריז אגיין על צאת אלבום הבכורה שלו, Actual Life (April 14 – December 17 2020, הכולל את השיר.<ref></ref>

ביוני 2021, יצא לאור גרסת רמיקס של השיר על ידי המפיק המוזיקלי דיפלו.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!מקור
|-
!rowspan="2" |עולם
|22 בפברואר 2021
|rowspan="2" |הזרמת מוזיקה • הורדה דיגיטלית
|מקורית
|rowspan="2" |אטלנטיק • .Again
|<ref></ref>
|-
|30 באפריל 2021
|רמיקס
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירים באנגלית
קטגוריה:שירים על מגפת הקורונה
יוז'ף בלשה (עיתונאי)

יוז'ף בלשה (במקור גרינבאום,<ref>Az engedélyt tartalmazó BM rendelet száma/évszáma: 114710/1900. Forrás: MNL-OL 30789. mikrofilm 1232. kép 1. karton. Névváltoztatási kimutatások 1900. év 13. oldal 18. sor</ref> בהונגרית: Balassa József; הודמזוושארהיי, 10 באוקטובר 1884<ref></ref> – בודפשט, 9 במאי 1940)<ref></ref> <ref>[https://adtplus.arcanum.hu/hu/view/Nepszava_1940_05/?query=%22Balassa%20József%22&pg=86&layout=s Balassa József hírlapíró meghalt] (1940. május 10.) Népszava, 68. évfolyam, 104. szám, 7. oldal</ref> היה סופר, עיתונאי, מתרגם יהודי-הונגרי.

== ביוגרפיה ==
יוז'ף בלשה נולד במשפחה יהודית כבנם של איגנץ גרינבאום ושל ינקה גייגנר. הוא למד משפטים באוניברסיטת בודפשט (כיום אוניברסיטת אטווש לוראנד). החל את הקריירה העיתונאית שלו בסגד בשנת 1902, שם היה משנת 1907 העורך האחראי של "סגד והסביבה" (Szeged és Vidéke). בשנת 1913 הפך לעובד של הפשטי נפלו. אחרי מלחמת העולם הראשונה עבד במדור הכלכלי של העיתון הבורגני-רדיקלי "עולם" (Világ) ואחר כך במדור הכלכלי של "הידיעון ההונגרי". בשנים 1923–1924 היה גם עורך "ידיעון הבורסה". משנת 1927 עבד כשכיר ב"עיתון הלאומי". הוא כתב מספר רומנים וגם תרגומיו הרבים ופורסמו. בלשה כתב גם בקורות רבות על מחזות במגוון עיתונים. בין תרגומי המחזות שלו היה של המחזאי השוודי יוהאן אוגוסט סטרינדברג "השותפים" (Kamraterna) שהבכורה שלו היה בסגד בשנת 1911.

אשתו הראשונה הייתה ארז'בט מילקו, בתם של הנריק מילקו ולאורה בהם, אותה נשא בסגד ב-17 באפריל 1910.<ref></ref> לאחר שהתגרש מאשתו הראשונה נשא את איזבלה רמשיץ (1908–1959) בבודפשט ב-12 בפברואר 1930.<ref></ref><ref></ref>

== יצירותיו ==
* תנאי שלום ההונגרים: תביעות טריטוריאליות, פיננסיות וכלכליות של מעצמות בעלות הברית עם מפת הגבולות החדשים (בודפשט, 1920)
* צ'וקונאי בבודפשט או ספרות הונגרית עכשווית (בודפשט, 1927)
* שאל ואענה (1928)

== לקריאה נוספת ==
* [http://mek.oszk.hu/00300/00355/html/ABC00523/00689.htm לקסיקון ביוגרפי הונגרי]. עורכת ראשית אגנש קניירש. 1967
* מרצל בנדק: לקסיקון ספרותי הונגרי.1963
* [https://mek.oszk.hu/08700/08756/html/I/szin_I.0115.pdf לקסיקון משחק הונגרי]: האנציקלופדיה לספרות דרמה ולדרמה הונגרית. עורך אלאדר שופפלין. כרך א'. בודפשט: התאחדות השחקנים והמכון הפנסיוני הלאומי. [1929]. 
* לקסיקון יהודי הונגרי. 1929.עורך פטר אויווארי. [http://mek.oszk.hu/04000/04093/html/0086.html יוז'ף בלשה].
* הלקסיקון החדש של רוואי. סקסארד. 1998. 

== הערות שוליים ==

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:מתרגמים יהודים הונגרים
קטגוריה:הודמזוושרהיי: אישים
קטגוריה:הונגרים שנולדו ב-1884
קטגוריה:הונגרים שנפטרו ב-1940
דה בלסד מדונה

מריה סטמפר (באנגלית: Marea Stamper; נולדה ב-1977),<ref></ref><ref></ref> הידועה יותר בשם הבמה דה בלסד מדונה (The Blessed Madonna) ולשעבר דה בלאק מדונה (the Black Madonna), היא תקליטנית, מפיקה מוזיקלית<ref name=CR></ref> ומוזיקאית אמריקאית.<ref name="NYT"></ref><ref></ref> ב-2016 נבחרה ל"תקליטנית השנה" על ידי מגזין "Mixmag".<ref></ref> באותו השנה היא הקימה את חברת התקליטים שלה בשם We Still Believe.<ref></ref>

== קריירה מוזיקלית ==
נולדה בשם מריה סטמפר. היא נשרה מהתיכון עקב הטרדות שנגעו למראה החיצוני<ref name="SF"></ref>. היא החלה סטמפר את הקריירה שלה בסוף שנות התשעים, ומכרה מיקסטייפים על ידי תקליטנים מחתרתיים ברייבים<ref name=NYT/>.

היא הוזכרה כ"אחד הטרנטייבליסטים המרתקים בעולם".<ref></ref>

ב-2018 היא גילמה את דמותה כתקליטנית במשחק המחשב Grand Theft Auto Online, כחלק מ-After Hours DLC.<ref></ref>

שם הבמה שלה, דה בלאק מדונה, מתייחס לציורי המדונה השחורה של הבתולה מריה, והוא מחווה למשפחתה הקתולית.<ref></ref> בתגובה לאתר Change.org שהעלה טענות של חשש לחוסר רגישות וגזענות, שינתה סטמפר את שם הבמה שלה לדה בלסד מדונה ב-20 ביולי 2020. היא אמרה כי שמה הקודם גרם ל"מחלוקת, בלבול, כאב ותסכול", וכי "אנשים שחלקו את המסירות הזו אהבו את השם, אבל בדיעבד הייתי צריכה להקשיב יותר לנקודות מבט אחרות".<ref></ref>

ב-27 ביולי 2020, הודיעה הזמרת הבריטית דואה ליפה על צאת גרסת הרמיקס לשיר "Levitating", בהשתתפות האמנים האמריקאים מדונה ומיסי אליוט, שישמש כסינגל החמישי באלבומה משנת 2020, Future Nostalgia. הרמיקס יצא לאור ב-14 באוגוסט 2020.<ref></ref> ב-4 באוגוסט הודיעה דואה ליפה על צאת אלבום הרמיקס שלה יחד עם דה בלסד מדונה Club Future Nostalgia, בו מתארחים אומנים כמו מדונה ומיסי אליוט, מארק רונסון, גוון סטפאני ואחרים.<ref></ref>

ב-22 בפברואר 2021 הכריז המפיק הבריטי פרד אגיין על צאת הסינגל "Marea (We've Lost Dancing)", ביחד עם דה בלסד מדונה. השיר עצמו מכיל 15 שניות משיחה שניהל אגיין עם דה בלסד מדונה, ממנה נגזרו גם מילות השיר עצמו.<ref></ref>

== דיסקוגרפיה ==
===אלבומי אולפן===
* 2024: Godspeed

===אלבומי רמיקס===
* 2020: Club Future Nostalgia (יחד עם דואה ליפה)
* 2020: NYE 2021<ref></ref>

=== סינגלים ===
* 2014: "Stay"
* 2017: "He Is the Voice I Hear"
* 2020: "Levitating (The Blessed Madonna Remix)" (יחד עם דואה ליפה בהשתתפות מדונה, מיסי אליוט)<ref></ref>
* 2021: "Marea (We've Lost Dancing)" (יחד עם פרד אגיין)<ref></ref>
* 2022: "Serotonin Moonbeams"
* 2023: "Shades of Love"
* 2023: "We Still Believe"
* 2023: "Mercy"
* 2023: "Happier"

== קישורים חיצוניים ==
* 

==הערות שוליים==

קטגוריה:מפיקים מוזיקליים אמריקאים
קטגוריה:מפיקות מוזיקליות אמריקאיות
קטגוריה:תקליטנים אמריקאים
קטגוריה:אנגלים שנולדו ב-1977
ג'ון הנרי ונדרפול

ג'ון הנרי ונדרפול (באנגלית: John Vanderpoel; 15 בנובמבר 1857 – 2 במאי 1911) היה אמן ומורה הולנדי-אמריקאי, הידוע בעיקר כמדריך לציור דמויות.<ref>Prince, Sue Ann (1990). The Old Guard and the Avant-Garde: Modernism in Chicago, 1910-1940. University of Chicago Press. pp. 196–197</ref> ספרו "הדמות האנושית" פורסם בשנת 1907.<ref>Vanderpoel, John Henry (1907). The Human Figure (1908, second ed.). Chicago: Inland Printer Company. Retrieved November 30, 2011</ref>

== ביוגרפיה ועבודה ==
ונדרפול נולד בהארלמרמיר, הולנד, השביעי מבין עשרה ילדים. אמו נפטרה בשנת 1867, ובשנת 1869 היגר עם אביו ואחיו לארצות הברית. הוא למד באקדמיה לעיצוב בשיקגו, שהפך לימים לבית הספר של המכון לאמנות בשיקגו. בשנת 1886 נסע לאירופה ולמד שנתיים באקדמיה ז'וליאן בפריז אצל גוסטב בולאנג'ר וז'ול לפבר.

ונדרפול הציג חמישה ציורים בתערוכה הקולומביאנית העולמית בשיקגו בשנת 1893, היה חבר בכמה אגודות אמנים, ונבחר לנשיא אגודת האמנים בשיקגו. הוא קיבל מדליית ארד בתערוכה העולמית של סנט לואיס ב-1904.

ונדרפול יצר גם ציורי קיר, כולל תקרה של תיאטרון באוניברסיטת DePul וציור של 20 מטר במלון בלוס אנג'לס. למרות הצלחותיו כצייר ונדרפול היה ידוע יותר כמדריך במכון לאמנות, שם לימד משנת 1880 עד שנת 1910. הוא היה מורה משפיע שדבק במסורת אמנות הוותיקה תוך דחיית המודרניזם. בין תלמידיו הרבים של ונדרפול היו האמנים ג'וזף ליינדקר, פרדריק קארל פריצקה, וג'ורג'יה או'קיף, שכתבה באוטוביוגרפיה שלה כי ונדרפול היה "אחד המורים האמיתיים הבודדים שהכרתי". אחותו הצעירה של ונדרפול, מטילדה, אף היא אמנית השתתפה בשעוריו ואחר כך לימדה במכון לאמנות.

ונדרפול פיתח מוניטין כאחד הציירים המובילים באמריקה בציור דמויות. בספרו "הדמות האנושית", שפורסם בשנת 1907, הוצגו רבים מרישומי העיפרון והפחם שלו, והפך לספר הלימוד הסטנדרטי לתלמידי בתי הספר לאמנות. ג'ורג' ברידגמן כתב בפתח דבר שנכלל בכמה מהדורות של הספר: "התובנה של ונדרפול על הטבע הייתה תוצאה של חיים שלמים של מחקר רציני, סבלני ומתמשך. הוא ניתח ורשם את הדמות האנושית הן במסה והן בפירוט; טעם ושיפוט מבדל, עם קרבה רבה לטבע. ... עבודתו תמיד תישאר יצירת מופת באמנות ... מר ונדרפול השאיר אחריו השפעה רבה ועוצמתית."

בשנת 1910 עבר ונדרפול לסנט לואיס, וקיבל את הצעתו של אדוארד גרדנר לואיס להצטרף כראש המחלקה לציור באקדמיה לאמנות.

הוא נפטר בסנט לואיס ב-2 במאי 1911 ממחלת לב, והותיר אחריו את אלמנתו ושני ילדיו.

שנתיים לאחר מותו הוקמה גלריית אמנות כאנדרטת לונדרפול בשכונת בוורלי הילס בשיקגו. באוסף מוצגות עבודותיו כולל רישומים שפורסמו בספר "דמות האדם", כמו גם של עבודות של אמנים אחרים הקשורים לשיקגו. האוסף מונה למעלה מחמש מאות מוצגים. רחוב ובית ספר יסודי בשיקגו נקראים גם לזכרו.

== גלריה ==
<gallery mode="packed" heights="180">
File:John Vanderpoel, Portrait of a Lady.jpg

File:Human Figure cover, 2nd ed, Vanderpoel.jpg

File:Perplexing Problem, Vanderpoel.jpg

File:Nude figure drawing, Vanderpoel.jpg

File:Charcoal Drawing for Mural Painting, "The Vintage Festival" 2, Vanderpoel.jpg

File:Charcoal Drawing for Mural Painting, "The Vintage Festival" 5, Vanderpoel.jpg
</gallery>
== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:ציירים הולנדים
קטגוריה:מורים לאמנות
קטגוריה:בוגרי המכון לאמנות של שיקגו
קטגוריה:אמריקאים שנולדו ב-1857
קטגוריה:אמריקאים שנפטרו ב-1911
קטגוריה:הולנדים שנפטרו ב-1911
לילי דונלדסון

לילי מוניקה דונלדסון (באנגלית: Lily Monica Donaldson; נולדה ב-27 בינואר 1987) היא דוגמנית אנגלייה. דונלדסון השתתפה דגמנה מספר פעמים בתצוגת האופנה של ויקטוריה'ס סיקרט ונחשבת לדוגמנית מהמובילות בתחום.<ref name="nymag.com"></ref> במהלך הקריירה שלה, שיתפה פעולה בקמפיינים שנעשו עם חברות כמו רוברטו קוואלי, דולצ'ה וגבאנה וכריסטיאן דיור.<ref name="nymag.com"/>

בשנת 2009, ווג פריז הכריזו עליה כאחת מ-30 הדוגמניות המובילות בשנות האלפיים.<ref name=":1"></ref>

== קריירת דוגמנות ==
דונלדסון נולדה ב-27 בינואר 1987, בלונדון והתחנכה בבית הספר לבנות קמדן. היא גרה בקנטיש טאון עם הוריה.<ref></ref> יש לה אחות צעירה בשם אוריליה.<ref></ref> היא התגלתה על ידי סוכנות הדוגמניות Select Model Management בשנת 2003 בגיל 16 כשיצאה לקניות בקמדן, והמשיכה לדגמן בסתיו/חורף 2004 עבור חנויות מעצבים כמו שאנל, לואי ויטון, מוסקינו, מיסוני וג'יל סנדר. דונלדסון השתתפה בקמפיינים גדולים עבור בתי אופנה גדולים כמו ברברי, גוצ'י, ורסצ'ה, וגאפ.<ref></ref> בגיליון מאי 2007 של ווג היא הופיעה על השער, עם הדוגמניות דאוצן קרוס, קרוליין טרנטיני, רקל זימרמן, אלכסנדרה פיבוברובה, אגינס דיין, קוקו רושה, הילרי רודה, שאנל אימאן וג'סיקה סטאם בתור "World's Next Top Models".<ref></ref><ref></ref>

מאוחר יותר, בגיליון ספטמבר 2007 של ווג בריטניה, היא זכתה בתואר "Head Girl", דוגמנית ש"צריך להיזהר ממנה בעונה הקרובה".<ref name="nymag.com"/> דונלדסון הופיעה ב-28 שערים בינלאומיים של ווג וביניהם במהדורות של: בריטניה, ארצות הברית, איטליה, הרפובליקה העממית של סין, אוסטרליה, יפן, טורקיה, טאיוואן, קוריאה, פורטוגל, ספרד ורוסיה. בשנת 2010, השתתפה לראשונה בתצוגת האופנה של ויקטוריה'ס סיקרט, והשתתפה בתצוגות של 2011, 2012, 2013, 2014, 2015 ו-2016.<ref name="nymag.com"/> בשנת 2009, ווג פריז הכריזו עליה כאחת מ-30 הדוגמניות המובילות בשנות האלפיים.<ref name=":1" /> דונלדסון הוא הפנים של הקמפיין החדש של מונסון אקססורייז לאביב קיץ 2011.<ref></ref>

במהלך טקס הסיום של אולימפיאדת 2012, דונלדסון הייתה אחת מהדוגמניות הבריטיות שלבשו בגדים מחויטים שיצרו מעצבים בריטים במיוחד לאירוע. הדוגמניות האחרות היו נעמי קמפבל, קייט מוס, דייוויד גנדי, קארן אלסון, ג'ורדן דאן, ג'ורג'יה מיי ג'אגר וסטלה טננט.<ref></ref> היא לבשה שמלה זהובה שעוצבה על ידי ויויאן וסטווד.<ref></ref>

== חיים אישיים ==
היא חברה קרובה של הדוגמניות ג'מה וורד ואירינה לזריאנו,<ref name="nymag.com"/> כשעם האחרונה מביניהן הצטלמה לקמפיין של מולברי.<ref></ref>

לאחר חמש שנים שהתגוררה בניו יורק, דונלדסון חזרה ללונדון בסוף שנת 2010.<ref></ref>

מיק פליטווד מפליטווד מק הוא דודה של דונלדסון.<ref></ref>

== קישורים חיצוניים ==

== הערות שוליים ==

קטגוריה:דוגמנים בריטים
קטגוריה:דוגמניות בריטיות
קטגוריה:אנגלים שנולדו ב-1984
קטגוריה:בריטיות שנולדו ב-1984
רצח הנערים רונן קרמני וליאור טובול

רצח הנערים רונן לוי קרמני וליאור טובול היה פיגוע טרור פלסטיני שנערך ב-4 באוגוסט 1990, ובו נחטפו ונרצחו שני נערים מירושלים על ידי שלושה מחבלים פלסטינים.

==תיאור האירועים==

במוצאי שבת, 4 באוגוסט 1990 (י"ד באב תש"ן) יצא רונן קרמני בן 18 עם חברו הטוב, ליאור טובול בן ה-17, לביקור אצל חברותיהם בפסגת זאב. חבר אסף אותם עם רכבו כדי להסיע אותם, אך לבסוף הוריד אותם בצומת רמות.

בסביבות השעה שבע בערב עצרה לידם מכונית טרנזיט בעלת לוחית זיהוי ערבית ובה שלושה גברים, באיומי אקדח אילצו אותם לעלות לרכב. הנערים החטופים הוסעו לואדי בבית חנינא ושם דקרו אותם המחבלים עד מותם.

אחת החברות הודיעה שרונן וליאור לא הגיעו לפגישה, ובעקבות זאת יצאו המשפחות לחיפושים ביער רמות. אל המחפשים הצטרפו כוחות משטרה ומתנדבים רבים. למחרת הוקם חפ"ק באזור על ידי המשטרה ואלפי מתנדבים התגייסו למבצע החיפושים. כעבור יומיים נתגלו גופותיהם הכפותות של רונן וליאור בואדי שבין שכונת רמות לבית חנינא. שני הנרצחים הובאו לקבורה בהר המנוחות.

הרוצחים נתפסו שלוש שנים לאחר האירוע. בפרק זמן זה ביצעו שני מעשי רצח נוספים. הם נידונו לשלושה מאסרי עולם.<ref></ref>

בעקבות גילוי הגופות פרצו מהומות בירושלים, שבהן הוכו ערבים ונרגמו מכוניות. נהג אחת המכוניות שנרגמו, עיזאת חלאחלה, מת מפצעיו. ב-6 באוגוסט 1990 ירה נחשון וולס, גר שעלה מארצות הברית, על מכונית נוסעת ליד קריית ארבע. לדבריו עשה זאת כנקמה על רצח ליאור טובול ורונן קרמני. בירי נרצחה עזיזה סאלם ג'עבר, תושבת חברון בת 25. וולס נעצר כשנה לאחר המעשה, הורשע ברצח, נידון למאסר עולם ושוחרר מכלאו לאחר כתשע שנים.<ref>[https://www.honenu.org.il/activity/נחשון-וולס-זל/| נחשון וולס ז"ל] באתר חננו</ref>

== הנצחה ==
לזכרם הוקמה חורשה בשכונת רמות סמוך למקום הימצאם.

שלושים שנה לאחר הרצח אימו של רונן קרמני הוציאה ספר לזכרו.

== ראו גם ==
* רצח שלושת הנערים
* חטיפת נחשון וקסמן

==קישורים חיצוניים==
*
*
*[https://www.infocenters.co.il/yadyaari/notebook_ext.asp?book=190475&lang=heb&site=yadyaari# תמונות מהמקרה] באתר יד יערי
*[https://youtu.be/k8wbZ7I2xRs| סרטון] קורות חייו של רונן קרמני באתר יוטיוב
*[https://fs.knesset.gov.il/12/Plenum/12_ptm_531592.PDF דברי הכנסת] כנס מיוחד הישיבה המאתיים­ ושמונה של הכנסת השתים ­עשרה, דיון על סדר היום יומיים לאחר המקרה

==הערות שוליים==

קטגוריה:פיגועי טרור בישראל ב-1990
קטגוריה:אישים שנחטפו ונהרגו
קטגוריה:חללי טרור ישראלים
קטגוריה:רצח ילדים באינתיפאדה הראשונה
טובול, קרמני
קטגוריה:קורבנות פיגועים בירושלים
לאיס ריביירו

לאיס פריירה דה אוליביירה (בפורטוגזית: Laís Pereira de Oliveira; נולד ב-5 באוקטובר 1990) היא דוגמנית ברזילאית, המוכרת כלאיס ריביירו. היא השתתפה בתצוגת האופנה של ויקטוריה'ס סיקרט מספר פעמים והפכה למלאכית של המותג.<ref name=":0"></ref> במהלך הקריירה שלה השתתפה בקמפיינים של חברות כמו ראלף לורן, כריסטיאן דיור ואמריקן איגל.<ref name="fashionmodeldirectory.com"></ref>

== קריירת דוגמנות ==
דונלדסון נולדה ב-5 באוקטובר 1990, בתרזינה, פיאאוי שבברזיל. לפני שהפכה לדוגמנית, הייתה ריביירו בתוכנית הכשרה להיות אחות.<ref></ref> שנה לאחר שילדה את בנה אלכסנדר, היא נעתרה לעצת אחד ממכריה והחלה לעבוד כדוגמנית בארץ מולדתה, ברזיל. בשנת 2009 היא השתתפה בקמפיינים של מעצבים וחברות כדוגמת שיאצי צ'אן, שאנל, לואי ויטון, גוצ'י, דולצ'ה וגבאנה, ורסצ'ה, DKNY, דיור, רוברטו קוואלי, בלומרין, מוסקינו, באלמיין, ז'אן-פול גוטייה, אלכסנדר ואוטייה, אלי סעב, אלכסנדר וואנג, גי לרוש ומארק ג'ייקובס.<ref></ref> במהלך שבוע האופנה של ברזיל לקולקציות האביב/קיץ 2011, ריביירו הייתה הדוגמנית המבוקשת ביותר עם 27 תצוגות בסך הכול בסאו פאולו,<ref></ref> ו-26 תצוגות בריו דה ז'ניירו.<ref></ref>

היא הצטלמה לווג שבארצות הברית, ברזיל, גרמניה ואיטליה והופיעה בקמפיינים של ראלף לורן, כריסטיאן דיור, טום פורד, גאפ ואמריקן איגל.<ref name="fashionmodeldirectory.com"/> היא עבדה עם ויקטוריה'ס סיקרט, והופיעה בתצוגות האופנה של ויקטוריה'ס סיקרט שהתקיימו בשנים 2010, 2011, 2013, 2014, 2015, 2016, 2018, כמו גם בפרסומת חג המולד 2011 ובפרסומת של חג האהבה 2012, לצד קנדיס סוונפול ואדריאנה לימה.<ref name=":0" /> היא הייתה אמורה להשתתף בתצוגת האופנה של ויקטוריה'ס סיקרט בשנת 2012, אך נפלה ונקעה את קרסולה במהלך החזרות. את התלבושות שלה לאותה שנה לבשה בהאטי פרינסלו ושנינה שייק.<ref></ref> בעקבות כך, נתנו לריביירו לפתוח את חלק "ציפורי גן העדן" בתצוגה שהתקיימה בשנה שלאחר מכן.<ref></ref>

היא הפכה למלאכית של ויקטוריה'ס סיקרט בשנת 2015.<ref></ref> ב-1 בנובמבר 2017 נבחרה ריביירו ללבוש את "חזיית פנטזיית לילות השמפניה" בתצוגת האופנה של ויקטוריה'ס סיקרט שהתקיימה בשנת 2017 שהתקיימה בשאנגחאי שברפובליקה העממית של סין, ב-28 בנובמבר 2017. החזייה ששווייה 2 מיליון דולר, נוצרה על ידי מואוואד. החזייה והחגורה התואמת שלה הורכבו מ-6,000 יהלומים צהובים, ספירים צהובים וטופז כחול מזהב 18 קרט.<ref></ref>

== חיים אישיים ==
לריביירו בן, שנולד ב-17 במאי 2008. בשנת 2014 החלה לצאת עם שחקן הכדורסל האמריקאי ג'ארד הומן.<ref></ref><ref></ref>

מאז, ריביירו והומן נפרדו ובספטמבר 2018 היא החלה לצאת עם שחקן ה-NBA, ג'ואקים נואה.<ref></ref> בשנה שלאחר מכן הם התארסו.<ref></ref>

== קישורים חיצוניים ==

== הערות שוליים ==

קטגוריה:דוגמניות ברזילאיות
קטגוריה:ברזילאים ממוצא פורטוגזי
קטגוריה:מלאכיות ויקטוריה'ס סיקרט
קטגוריה:ברזילאים שנולדו ב-1990
קטגוריה:ברזילאיות שנולדו ב-1990